Diari Oficial de la Generalitat Valenciana


Sumari del DOGV 4248, del 14-05-2002 (2002/5009)

Informació pública del projecte de reparcel·lació del programa per al desenvolupament de l'actuació integrada de la unitat d'execució de l'UZI-13 Guirney-San Rafael del Pla General de Petrer.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4248

Data del DOGV
:   14-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5009


Organisme emissor
:   Ajuntament de Petrer

Tipus de document
:   Anunci

Informació pública del projecte de reparcel·lació del programa per al desenvolupament de l'actuació integrada de la unitat d'execució de l'UZI-13 Guirney-San Rafael del Pla General de Petrer. [2002/5009]
  
En compliment de l'article 69 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística, es dóna compte que l'alcalde president, mitjançant el Decret número 437/2002, de 22 d'abril, ha dictat la següent resolució en l'expedient relatiu al projecte de reparcel·lació del programa per al desenvolupament de l'actuació integrada de la unitat d'execució de l'UZI-13 Guirney-San Rafael del Pla General de Petrer:
  
«Primer
  
Admetre a tràmit el projecte de reparcel·lació forçosa, incloses quotes d'urbanització, corresponent al programa d'actuació integrada per al desenvolupament de la unitat d'execució UZI-13 Guirney-San Rafael del Pla General de Petrer, presentat per la mercantil G.A. Promocions, SL, urbanitzador adjudicatari del programa.
  
Segon
  
Sotmetre a informació pública el citat projecte de reparcel·lació forçosa, mitjançant notificació a tots els propietaris i titulars de drets registrals afectats pel document, i publicació d'edicte en un diari d'informació general editat a la Comunitat Valenciana i en el Diari Oficial de la Generalitat Valenciana, advertint de la possibilitat de formular al·legacions dins del termini de 20 dies hàbils a comptar del següent a la publicació en el dit diari oficial.
  
Tercer
  
Els propietaris que han sol·licitat exercir el dret reconegut en l'article 71.3 de la Lliei Reguladora de l'Activitat Urbanística (LRAU) d'instar el pagament en metàl·lic de la retribució de l'urbanitzador, però no han constituït la garantia legal exigible, hauran de fer efectiva la constitució durant el termini comú de 20 dies. En el supòsit de no aportar-se en el termini concedit s'aplicarà definitivament la modalitat de pagament en terrenys prevista en el programa aprovat.
  
Quart
  
Sol·licitar, conforme a l'article 69 de la LRAU, i l'article 5 del RHU que el registrador de la propietat practique la nota al marge de cada finca afectada pel projecte de reparcel·lació de l'UZI-13, expressant la iniciació del procediment, i expedisca, fent-ho constar en la nota, certificat de domini i càrregues.
  
Cinqué
  
A fi d'evitar els proindivisos, durant l'exposició pública de la reparcel·lació, els interessats podran efectuar requeriments recíprocs per a substituir les quotes de condomini previstes en el projecte amb indemnitzacions en metàl·lic, conforme a l'article 70.D) de la LRAU.»
  
Mitjançant aquest anunci i de conformitat amb l'article 59 de la Llei 30/1999, de 26 de novembre, se cita els propietaris afectats que puguen resultar desconeguts, dels quals s'ignore el lloc de la notificació, o bé, intentada la notificació, no s'haguera pogut practicar.
  
El que es fa públic per a general coneixement, significant que d'acord amb l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present acte és de mer tràmit no sent possible la interposició de recurs contra ell, sense perjuí de mostrar la seua oposició per a la seua consideració en la resolució que pose fi al procediment.